เมนมาวันที่21มิถุนายน มีเพศสัมพันธ์วันที่30มิถุนายนตอน4ทุ่ม ไม่ได้ใส่ถุงแล้วหลั่งนอก ตื่นเช้ามาวันที่1สิงหา เวลา8โมงกินยาคุมฉุกเฉินแบบ1เม็ด แล้ววันที่8สิงหาเลือดออก แล้วเมนยังไงมา จะท้องไหมคับ
สวัสดีค่ะ หากประจำเดือนมาวันที่ 21 มิ.ย. แล้วได้มีเพศสัมพันธ์ในวันที่ 30 มิ.ย. เท่ากับมีเพศสัมพันธ์ในวันที่ 10 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากได้ใช้วิธีการหลั่งนอก ก็จะมีโอกาสตั้งครรภ์ได้ประมาณ 4%-22% แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95%สำหรับเลือดที่ออกในวันที่ 8 ก.ค. (8 ส.ค.?) น่าจะเป็นเลือดที่เกิดจากผลของยาคุมฉุกเฉินได้ ไม่น่าใช่ประจำเดือน เพราะประจำเดือนเพิ่งมาไปเมื่อวันที่ 21 มิ.ย.ส่วนประจำเดือนในเดือน ก.ค. หากยังไม่มา อาจเพราะผลของยาคุมฉุกเฉินที่ทำให้ประจำเดือนมาช้าได้ หรืออาจมีปัจจัยอื่นๆ ร่วม เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้น อย่างไรก็ตาม แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็ให้รอประจำเดือนต่อไปก่อน ประจำเดือนก็น่าจะมาในที่สุดค่ะ